Els llocs més bonics de Tailàndia s’exposen en la Cafeteria Les Arts, en la Casa de Cultura de Burjassot
2025-07-24

El mes de novembre portarà a les parets de la Cafeteria Les Arts, en la Casa de Cultura de Burjassot, una nova exposició fotogràfica en la qual la bellesa de Tailàndia, els seus paisatges, les seues gents i els seus costums seran protagonistes en una mostra presentada pel fotògraf aficionat Rucolo.

Tailàndia, terra lliure és el nom de l’exposició a través de la qual Rucolo ha volgut mostrar, en les instantànies captades amb la seua càmera, els llocs més típics i característics de Tailàndia, país del sud-est d’Àsia, limítrof amb Laos i Cambodja, que va visitar el passat estiu i del qual ha realitzat una selecció de fotografies que acostaran d’una manera molt precisa als visitants de la mostra als detalls del país.

L’exposició es podrà visitar fins al 28 de novembre de dilluns a divendres de 8 a 21 hores.